ตำบลโรงหีบ

โรงหีบ เป็นตำบลในอำเภอบางคนที จังหวัดสมุทรสงคราม เดิมมีฐานะเป็นสภาตำบล วันที่ 22 พฤษภาคม พ.ศ. 2517 ปัจจุบันอยู่ในความดูแลขององค์การบริหารส่วนตำบลโรงหีบตั้งแต่ปี พ.ศ. 2539 วันที่ 25 ธันวาคม พ.ศ. 2539

 ที่ตั้งและอาณาเขต 
ตำบลโรงหีบมีอาณาเขตติดต่อกับเขตการปกครองข้างเคียงดังต่อไปนี้

 ทิศเหนือ ติดต่อกับตำบลบางยี่รงค์
 ทิศตะวันออก ติดต่อกับตำบลบางคนที และตำบลกระดังงา
 ทิศใต้ ติดต่อกับตำบลบางกุ้ง
 ทิศตะวันตก ติดต่อกับตำบลบางสะแก

 ประวัติ 
พื้นที่เดิมมีฐานะเป็นตำบลในอำเภอบางคณฑี มณฑลราชบุรี ตั้งเป็นตำบลตั้งแต่ พ.ศ. 2440 วันที่ 11 ธันวาคม พ.ศ. 2464 เดิมพื้นที่ในอดีตเป็นป่า ไม่มีคนอาศัยอยู่ ต่อมามีประชาชนอพยพมาจากพื้นที่จังหวัดใกล้เคียง มาปรับพื้นที่เพาะปลูกเป็นนาข้าว เนื่องจากมีน้ำอุดมสมบูรณ์จากแม่น้ำแม่กลอง ต่อมาพื้นที่ดินเสื่อมสภาพ ประชาชนจึงเปลี่ยนปรับพื้นที่มาทำการปลูกอ้อย จนกระทั่งมีชาวจีนได้ล่องเรือมาทำการค้าขาย และซื้ออ้อยจากประชาชนในพื้นที่ เพื่อส่งโรงงานน้ำตาลที่จังหวัดราชบุรี และชาวจีนได้เข้ามาอยู่ในพื้นที่และได้ขุดคลองโรงหีบ ในพื้นที่หมู่ 6 เพื่อให้เรือสามารถเข้าถึงไร่อ้อยได้สะดวกขึ้น รวมทั้งได้สร้างโรงหีบอ้อย ซึ่งต่อมาสภาพดินและสภาพอากาศเปลี่ยนไป การปลูกอ้อยไม่ได้ผล ประชาชนจึงหันมาปลูกไม้ยืนต้น เช่น มะพร้าว ส้มโอ ต่อมาโรงหีบอ้อยได้ยกเลิกกิจการและรื้อถอนออกไป เหลือเพียงโรงหีบอ้อยที่ได้สร้างไว้ในอดีต จึงเรียกขานกันในพื้นที่ว่า โรงหีบข้อมูลพื้นฐานพื้นที่ตำบลโรงหีบ อำเภอบางคนที จังหวัดสมุทรสงคราม - องค์การบริหารส่วนตำบลโรงหีบ สืบค้นเมื่อวันที่ 6 กุมภาพันธ์ พ.ศ. 2569

 การปกครองส่วนภูมิภาค 

 การปกครองส่วนภูมิภาค 
ตำบลโรงหีบแบ่งพื้นที่การปกครองออกเป็น 9 หมู่บ้าน ได้แก่
 หมู่ที่ 1 บ้านคลองวัดกลาง
 หมู่ที่ 2 บ้านคลองวัดกลางเหนือ
 หมู่ที่ 3 บ้านวัดเกตุ
 หมู่ที่ 4 บ้านวัดบางกล้วย
 หมู่ที่ 5 บ้านคลองตะโก
 หมู่ที่ 6 บ้านคลองโรงหีบ
 หมู่ที่ 7 บ้านคลองขวาง
 หมู่ที่ 8 บ้านโรงหีบ
 หมู่ที่ 9 บ้านคลองจันทร์แรม

 อ้างอิง 

โรงหีบ
หมวดหมู่:อำเภอบางคนที